АҞӘА, жәабран 8 – Sputnik. Ахархәаҩцәа рзинқәа рыхьчаразы аилазаара "Росконтроль" еиҳа ирылаҵәаны иҟоу аӡәӡәага порошокқәа рхаҭабзиара гәанаҭеит.
Аекспертизахь инашьҭын "МИФ", Tide, Sorti, BiMax, Clean OK "Наша семья", "Биолан", ахәыҷымаҭәа аӡәӡәага AOS "Я родился". Абри атәы аанацҳауеит аилазаара асаит.
Аекспертцәа ахәшьара ҳарак рырҭеит "МИФ", BiMax, Sorti, Tide.
Ус шакәугьы аҟазауаа абжьгара ҟарҵоит амаҭәа аӡы аҵыршара бзианы ишаҭатәу.
"Росконтроль" агәаҭара изахымсит AOS "Я родился". Ари аӡәӡәага иаку асанитартә-епидемиологиатәи агигиенатәи ҭахрақәа ирықәымшәеит.
Аӡәӡәага "Биолан" акәзар, алшара акыр илаҟәуп.